Memex
Memex (conglunatio ex Anglico memory + index) est instrumentum opinabile et proto-hypertextuale computatri simile, a Vannevar Bush futurologo excogitatum et anno 1945 in commentario "As We May Think" in The Atlantic Monthly his verbis divulgatum: Considera instrumentum futurum ad usu singulari dicatum, genus privati armarii et bibliothecae. Nomen requirit, et, ut nomen fortuito fingatur, memex sufficit. Memex est instrumentum quo quilibet homo omnes suos libros, documenta, et commercia reponit, et quod machinationibus praeditum est ut citissime facillimeque adiatur. Id est auctum intimumque memoriae supplementum.